Seljuktar Inperioa

Seljuktar InperioaInperio hartan agintea izan zuen dinastiaren sortzaile izan zen Seljuk heroiaren izenetik dator. (, , ) Erdi Aroko turko-persiarM.A. Amir-Moezzi, "Shahrbanu", Encyclopaedia Iranica (online)Josef W. Meri, "Medieval Islamic Civilization: An Encyclopedia", Routledge, 2005, p. 399Michael Mandelbaum, "Central Asia and the World", Council on Foreign Relations (1994), 79. orr. inperio sunia izan zen, oghuz turkiarren qynyq adarrak sortua.Dani, A. H., Masson, V. M., Asimova, M. S., Litvinsky, B. A., Boaworth, C. E. (1999). History of Civilizations of Central Asia. Motilal Banarsidass Publishers Inperioaren mugak Hindu Kushetik ekialdeko Anatoliara eta Erdialdeko Asiatik Persiar golkora zihoazen. Aral itsasoan bere jaioterrian sortuak, seljuktarrek hasieran Khorasan gero Persia eta, azkenean, ekialdeko Anatolia konkistatu zituzten.

Lehenengo enperadorea Tugrul Beg izan zen, 1037an. Seljuktarrek Ekialdeko mundu islamiarra batzea lortu zuten eta paper garrantzitsua jokatu zuten Lehen eta Bigarren Gurutzadetan. Oso persiartuak bai kulturaren bai hizkuntzaren aldetik, seljuktarrek paper garrantzitsua jokatu zuten turko-persiar ohituren jatorrian.

 Historia 
Seljuktar Inperioa XI. eta XII. mendeen artean gaur egungo Iranen, Iraken eta Anatolian zehar zabaldu zen turko-persiar estatu bat izan zen.

Seljuktarrena jatorriz Aralgo itsasoaren iparraldean bizi zen herria zen . X. mendean Islamera bihurtu ziren, sunnismoaren adarrera, zehazki. Inperioaren izena beraien lehen buruzagi izan zen Seljukengandik dator. Bere agindupean, seljuktarrek konkista militarren aldi bati hasiera eman zioten gaur egun Iranen parte den Khorasango eskualdean. Hortik aurrera, pertsiarren ohitura eta hizkuntzak bereganatu zituzten. Togrulek, Seljuken ilobak, Bagdad hartu zuen 1055ean, eta bere burua «Sultan eta sartalde nahiz sortaldeko errege» izendatu. Bere ondorengo Alp Arslanek hiriburua gaur egungo Teheranen finkatu zuen, Alepo eta Armenia konkistatu zituen eta Romano Laugarrena Bizantzioko enperadorea garaitu zuen Manzikerteko guduan (1071). Garaipen horrek markatu zuen Anatoliaren turkiar agintearen hasiera.

Bizantziori konkistatutako lurraldeek inperioaren Rum adarra osatu zuten, gerora Rûmgo Sultanerria izango zena. Inperioak Malik Xah-ren agintepean jo zuen gailurra. Garai hartan, Jerusalem eta Asia Txikia ere barne hartzen zituen.

Seljuktar inperioak armada oso boteretsua eta administrazio oso eraginkorra zituen. Eskolek sunismoa bultzatzen zuten.

1243an, mongoliarrek inperioa zatikatu zuten, euren menpeko hainbat turkiar sultanerritan banatuz. 1276 urte inguruan, Rümgo seljuktarrek botere guztia galdu zuten, inperioa 1307 arte zutik mantendu bazuten ere.

 Enperadoreak 
 Tuğrul Beg (1037–1063) (sortzailea)
 Alp Arslan (1063–1072)
 Melik Şah I (1072–1092)
 Mahmud (1092–1094)
 Barkiyaruq (1094–1105)
 Melik Şah II (1105)
 Mohamed (1105–1118)
 Ahmed Sanjar (1118–1153)

 Ikus ere 
 Seljuk dinastia.

 Erreferentziak 

 Kanpo estekak 

Kategoria:Seljuktar Inperioa
Kategoria:Erdi Aroko Asiako estatuak
Kategoria:Afganistango historia
Kategoria:Armeniako historia
Kategoria:Erdi Aroko Azerbaijan
Kategoria:Irango historia
Kategoria:Israelgo historia
Kategoria:Kazakhstango historia
Kategoria:Libanoko historia
Kategoria:Omango historia
Kategoria:Siriako historia
Kategoria:Turkiako historia
Kategoria:Turkmenistango historia
Kategoria:Kirgizistango historia
Kategoria:Irakeko historia
Kategoria:Tajikistango historia
Kategoria:Jordaniako historia
Kategoria:Arabiar Emirerri Batuetako historia
Kategoria:Uzbekistango historia
Kategoria:Gurutzadak
Kategoria:XII. mendean desagertutako herrialdeak
Kategoria:Asiako desagertutako inperioak
Kategoria:Desagertutako inperioak